23.6.2023
6)
EL
Επίσημη Εφημερίδα της Ευρωπαϊκής Ένωσης
L 159 I/9
στο άρθρο 3β παράγραφος 2, προστίθεται το ακόλουθο στοιχείο: «γ) η πώληση δικαιωμάτων διανοητικής ιδιοκτησίας ή εμπορικών απορρήτων, η χορήγηση αδειών εκμετάλλευσης για αυτά ή η με οποιονδήποτε άλλο τρόπο μεταβίβασή τους, καθώς και η χορήγηση δικαιωμάτων πρόσβασης ή περαιτέρω χρήσης κάθε υλικού ή πληροφορίας που προστατεύεται μέσω δικαιωμάτων διανοητικής ιδιοκτησίας ή συνιστά εμπορικό απόρρητο σε σχέση με τα αγαθά και την τεχνολογία που αναφέρονται στην παράγραφο 1 και με την παροχή, κατασκευή, συντήρηση και χρήση των εν λόγω αγαθών και τεχνολογίας, άμεσα ή έμμεσα, σε οποιοδήποτε φυσικό ή νομικό πρόσωπο, οντότητα ή φορέα στη Ρωσία ή προς χρήση στη Ρωσία.»,
7)
το άρθρο 3γ τροποποιείται ως εξής: α) παρεμβάλλεται η ακόλουθη παράγραφος: «1α.
Απαγορεύεται η διαμετακόμιση μέσω του εδάφους της Ρωσίας αγαθών και τεχνολογίας κατάλληλων για χρήση στην αεροπορία ή τη διαστημική βιομηχανία, όπως απαριθμούνται στο παράρτημα XI, καθώς και καυσίμων αεριωθουμένων και προσθέτων καυσίμων που απαριθμούνται στο παράρτημα XX, τα οποία εξάγονται από την Ένωση.», β) στην παράγραφο 4, προστίθεται το ακόλουθο στοιχείο: «γ) η πώληση δικαιωμάτων διανοητικής ιδιοκτησίας ή εμπορικών απορρήτων, η χορήγηση αδειών εκμετάλλευσης για αυτά ή η με οποιονδήποτε άλλο τρόπο μεταβίβασή τους, καθώς και η χορήγηση δικαιωμάτων πρόσβασης ή περαιτέρω χρήσης κάθε υλικού ή πληροφορίας που προστατεύεται μέσω δικαιωμάτων διανοητικής ιδιοκτησίας ή συνιστά εμπορικό απόρρητο σε σχέση με τα αγαθά και την τεχνολογία που αναφέρονται στην παράγραφο 1 και με την παροχή, κατασκευή, συντήρηση και χρήση των εν λόγω αγαθών και τεχνολογίας, άμεσα ή έμμεσα, σε οποιοδήποτε φυσικό ή νομικό πρόσωπο, οντότητα ή φορέα στη Ρωσία ή προς χρήση στη Ρωσία.», γ) παρεμβάλλονται οι ακόλουθες παράγραφοι: «6δ.
Κατά παρέκκλιση από την παράγραφο 1α του παρόντος άρθρου, οι αρμόδιες αρχές μπορούν να επιτρέπουν τη διαμετακόμιση μέσω του εδάφους της Ρωσίας αγαθών και τεχνολογίας κατάλληλων για χρήση στην αεροπορία ή τη διαστημική βιομηχανία, όπως απαριθμούνται στο παράρτημα XI, καθώς και καυσίμων αεριωθούμενων και προσθέτων καυσίμων όπως απαριθμούνται στο παράρτημα XX, αφού διαπιστώσουν ότι τα εν λόγω αγαθά ή η εν λόγω τεχνολογία προορίζονται για τους σκοπούς που καθορίζονται στις παραγράφους 6α, 6β και 6γ του παρόντος άρθρου. 6ε.
Κατά παρέκκλιση από την παράγραφο 1, οι αρμόδιες αρχές μπορούν να επιτρέπουν την πώληση, προμήθεια, μεταβίβαση ή εξαγωγή των αγαθών που απαριθμούνται στο παράρτημα XI μέρος Β, εάν τα αγαθά προορίζονται να χρησιμοποιηθούν αποκλειστικά από το κράτος μέλος που χορηγεί την άδεια και να περιέλθουν στον πλήρη έλεγχό του και προκειμένου το εν λόγω κράτος μέλος να εκπληρώσει τις υποχρεώσεις συντήρησης που υπέχει σε περιοχές οι οποίες αποτελούν αντικείμενο σύμβασης μακροχρόνιας μίσθωσης μεταξύ του εν λόγω κράτους μέλους και της Ρωσικής Ομοσπονδίας.»,
8)
στο άρθρο 3δ, η παράγραφος 5 αντικαθίσταται από το ακόλουθο κείμενο: «5.
Οι φορείς εκμετάλλευσης αεροσκαφών για μη τακτικές πτήσεις μεταξύ Ρωσίας και Ένωσης, οι οποίες εκτελούνται απευθείας ή μέσω τρίτης χώρας, κοινοποιούν όλες τις σχετικές πληροφορίες που αφορούν την πτήση στις αρμόδιες αρχές του κράτους μέλους αναχώρησης ή προορισμού πριν από την εκτέλεσή τους, και τουλάχιστον 48 ώρες νωρίτερα.»,
9)
στο άρθρο 3εα παράγραφος 5, το στοιχείο ε) διαγράφεται,
10) παρεμβάλλονται τα ακόλουθα άρθρα: «Άρθρο 3εβ 1.
Απαγορεύεται, από τις 24 Ιουλίου 2023, η παροχή πρόσβασης σε λιμένες και κλεισιάδες στο έδαφος της Ένωσης από οποιοδήποτε σκάφος προβαίνει σε μεταφορές από πλοίο σε πλοίο, ανά πάσα στιγμή κατά τη διάρκεια του ταξιδιού προς λιμένες ή κλεισιάδες κράτους μέλους, εάν η αρμόδια αρχή έχει εύλογες υπόνοιες ότι το σκάφος παραβαίνει τις απαγορεύσεις που προβλέπονται στο άρθρο 3ιγ παράγραφοι 1 και 2 και στο άρθρο 3ιδ παράγραφοι 1 και 4. 2.
Η αρμόδια αρχή δεν επιτρέπει την πρόσβαση εάν ένα σκάφος δεν έχει κοινοποιήσει στην αρμόδια αρχή, τουλάχιστον 48 ώρες νωρίτερα, τη μεταφόρτωση από πλοίο σε πλοίο εντός της αποκλειστικής οικονομικής ζώνης ενός κράτους μέλους ή εντός 12 ναυτικών μιλίων από τη γραμμή βάσης των ακτών του εν λόγω κράτους μέλους. 3.
Οι παράγραφοι 1 και 2 δεν εφαρμόζονται στην περίπτωση σκάφους που χρήζει συνδρομής και αναζητεί καταφύγιο ή ζητεί ελλιμενισμό έκτακτης ανάγκης για λόγους θαλάσσιας ασφάλειας ή για τη διάσωση ανθρώπινων ζωών στη θάλασσα.